Marianne Heier

Marianne Frederikke Skard Heier (født 1969 i Oslo) er en norsk billedkunstner. Hun er utdannet ved Accademia di Belle Arti di Brera i Milano (1992–97). Fra 2007-2013 var hun stipendiat ved Kunsthøyskolen i Oslo, avd. Kunstakademiet med prosjektet Ex-Centric.

Heiers markerte seg i sine tidlige arbeider med fysiske intervensjoner i sosiale og institusjonelle rom. I senere tid har arbeidene hennes ofte kommet i form av forestillinger, taler, tekster og installasjoner. Flere av verkene hennes har en utpreget institusjonskritisk tilnærming, og i flere prosjekter har hun benyttet seg av det å gi en gave som en form for kritisk belysning av en kontekst. Eksempelvis har hun gitt en asfaltert veistrekning til Maihaugen på Lillehammer i prosjektet Saganatt (2008), og hun finansierte oppussing av pauserommet til museumsvertene på Kunstindustrimuseet i Oslo i Crew (2005). 

Marianne Heier har gjennomført en rekke prosjekter i offentlige institusjoner og uterom. Hun har hatt separatutstillinger blant annet i UKS (Oslo), Care Of (Milano), Galleria Luigi  Franco (Torino), Fabia Calvasina Arte Contemporanea (Milano), Sparwasser HQ (Berlin), Rom for Kunst og Arkitektur (Oslo) og Stenersenmuseet (Oslo). Hun har deltatt i gruppeutstillinger i bl.a. Whitney Independent Study Program (USA), Platform Garanti (Istanbul), Preus Museum (Horten), Nasjonalmuseet (Oslo)., Henie Onstad Kunstsenter (Bærum), Helsinki International Artist Programme (Helsingfors) og Kunsthall Oslo (Oslo).

Marianne Heier var festspillutstiller ved Festspillene i Bergen i 2012 med utstillingen Surplus.

I 2013 var hun vinner av Lorck Schives kunstpris. Da delte hun prisen med Lene Berg.

Utdannelse 

 2007-2013: Ph.d. i kunstnerisk utviklingsarbeid, Kunsthøyskolen i Oslo, med oppgaven "Ex-Centric". 
 1992-1997: Accademia di Belle Arti di Brera, Milano, Italia.
 1988-1989: Istituto Artistico dell’ Abbigliamento Marangoni, Milano, Italia

Utvalgte prosjekter/ utstillinger 

 2020: Simon Magus, performance og utstilling i regi av 222T i Myntgata 2 i Oslo
 2020: The Sixth Sister, instagramprosjekt for Autoprogettazione av Galleria Milano
 2020: ACT, offentlig prosjekt for Domus Juridica i Oslo, i regi av KORO
 2019: And Their Spirits Live On, performance i Accademia di Belle Arti di Brera i Milano og i tidligere Museet for Samtidskunst i Oslo, i regi av Accademia di Belle Arti di Brera og Oslobiennalen
 2018: The Ocean Is Not Unfaithful II, performance i Bergen Kunsthall
 2018: Dinosaur, performance på åpningen av «Between the lines» på Kunsthøyskolen i Oslo
 2016: The Ocean Is Not Unfaithful, performance på Deichmanske bibliotek på Tøyen i Oslo
 2016: Open Letter To Oslo, åpent brev til Oslo kommune, fremført med kunstnerkolleger Marthe Ramm Fortun, Silje Linge Haaland, Morten Krohg og Christian Tony Norum i anledning grunnsteinsnedleggelsen for det nye Munchmuseet i Bjørvika
 2015: The Guest, installasjon og performance på Henie Onstad Kunstsenter
 2013: ORFEUS, soloutstilling på Kunstnernes Hus
 2013: Dear Friends, installasjon og tale under Lorck Schive Kunstpris, i Trondheim Kunstmuseum. Heier og Lene Berg delte prisen. De øvrige nominerte var Knut Åsdam og Tina Jonsbu.  
 2012: Surplus, festpsillutstilling i Bergen Kunsthall. 
 2008: Saga Night, asfaltskulptur, skilt og tale gitt til Maihaugen Museum på Lillehammer
 2008: Promesse de bonheur, lysinstallasjon og tale på det gamle Kunstakademiet i Oslo i St.Olavsgate
 2006: Construction Site, oppussing av museumsvertenes pauserom på Nasjonalmuseet for kunst, arkitektur og design
 2005: Permanent Installation (5.783 Euros), tale og donasjon, på Sparwasser HQ i Berlin
 2005: A Drop In The Ocean, fotoinstallasjon i Bjørvika, lydinstallasjon i Sagene Bad (spesielt åpnet for publikum for en dag), plakat og annonseside i Morgenbladet
 2000: Cracking Concrete, installasjon med 1000 lire (tidligere italiensk valuta) i galleri Fabia Calvasina i Milano

Referanser

Eksterne lenker 
  Marianne Heiers nettsider

Norske billedkunstnere
Personer fra Oslo